ກຸ່ມ Ansar Dine ປະຕິ​ເສດ ທີ່ຈະບໍ່ນຳໃຊ້ ກົດໝາຍ Sharia 
ໂຄສົກຂອງກຸ່ມ Ansar Dine ໃນເມືອງ Timbuktu ໄດ້ກ່າວເຖິງລາຍງານຂອງອົງການຂ່າວຝຣັ່ງນັ້ນວ່າ “ບໍ່ຖືກຕ້ອງ”.
ໂຄສົກຂອງພວກກະບົດ Ansar Dine ໃນມາລີນັ້ນໄດ້ປະຕິເສດ ຕໍ່ລາຍງານທີ່ວ່າ ກຸ່ມຂອງຕົນ ໄດ້ສະເໜີໃຫ້ຢຸດເຊົາໃນການນໍາ ໃຊ້ກົດໝາຍອີສລາມ ໃນເຂດທີ່ກຸ່ມດັ່ງກ່າວຄວບຄຸມໃນມາລີ ຕົວແທນຂອງກຸ່ມ Ansar Dine 2 ຄົນ ໄດ້ກ່າວກັບ VOA ພະແນກ ພາສາຝຣັ່ງວ່າ ຫຼັງຈາກໄດ້ມີການອ້າງຄຳເວົ້າຂອງເຈົ້າໜ້າທີ່ Ansar Dine ທ່ານ Hamada Ag Bidi ທີ່ກ່າວວ່າ ກຸ່ມຂອງຕົນໄດ້ອະນຸ ໂລມຜ່ອນຜັນ ກ່ຽວກັບການນຳໃຊ້ກົດໝາຍ Sharia ໃນເຂດ ປົກຄອງຂອງຕົນຢູ່ໃນມາລີ ຍົກເວັ້ນແຕ່ເມືອງ Kidal ທ່ານ Sanda Ould Boumama ໂຄສົກຂອງກຸ່ມ Ansar Dine ໃນເມືອງ Timbuktu ໄດ້ກ່າວເຖິງລາຍງານຂອງອົງການຂ່າວ ຝຣັ່ງນັ້ນ  ແລະທາງກຸ່ມ Ansar Dine ນັ້ນບໍ່ເຄີຍເວົ້າ ທີ່ຈະບໍ່ໃຊ້ກົດໝາຍ Sharia ສ່ວນໂຄສົກອີກຄົນນຶ່ງຂອງກຸ່ມ Ansar Dine ທ່ານ Mohamed Ag Aharid ໄດ້ກ່າວວ່າ ມັນເປັນຂອງຜູ້ທີ່ເວົ້າທໍ່ນັ້ນ ທ່ານ Aharid ເປັນໂຄສົກຂອງກຸ່ມ Ansar Dine ທີ່ປະຈໍາຢູ່ເມືອງ Ouagadougou ນະຄອນຫຼວງຂອງ Burkina Fasco ທີ່ Bibi ກໍເປັນສ່ວນນຶ່ງນັ້ນ ຕົວແທນຂອງກຸ່ມໄດ້ ໂອ້ລົມກັບທາງ ເຈົ້າໜ້າທີ່ ຂອງ Burkina ກ່ຽວກັບການຫາທາງແກ້ໄຂບັນຫາໃນມາລີນັ້ນ ໃນແລງວັນອັງຄານຜ່ານມານີ້ ສະຫະພາບອາຟຣິກາ ໄດ້ໃຫ້ການສະໜັບສະໜຸນຕໍ່ແຜນການ ທີ່ຈະສົ່ງກອງທະຫານຕ່າງປະເທດເຂົ້າໄປໃນມາລີ ເພື່ອຊ່ອຍຂັບໄລ່ກຸ່ມຫົວຮຸນແຮງ ທີ່ຄວບຄຸມ ທາງພາກເໜືອຂອງມາລີນັ້ນ